medieval-data/medieval-latin-ner-HOME-Alcar huggingface dataset:
Universis p . l . i . Vicarius . . . Johannes dictus de Calvomonte dominus de Valle Radulphi armiger et domicella Ysabellis ejus ejus uxor asseruerunt quod habebant medietatem cujusdam domus apud Bellummontem vulgariter nuncupate Grandis domus de Burgo , site ante stallos panum , que domus fuit defuncti Guillelmi de Herouvilla patris dicte domicelle , et Henrici de Herouvilla quondam fratris dicti Guillelmi militum , que ipsa medietas contingebat dictam Ysabellim ex descensu vel ex successione Guillelmi patris sui . . . Item asseruerunt . . . quod habebant jus dominicum sive feodale in reliqua medietate predicte grandis domus , movente de feodo ipsorum . . . Item . . . decem solidos annui census percipiendi super domum Odardi dicti le Jonglur et Sarre ejus uxoris apud Bellummontem sita post portam dictam de Burgo de foris , juxta domum Petri dicti Boudin , ita videlicet quod post decessum dictorum Odardi et Sarre dicta domus revertetur de pleno jure ad habentes causam a dictis Johanne et Ysabelli . Item . . . duodecim denarios par . annui census capitalis super tribus quarteriis vinee site in loco qui communiter dicitur Orgeval , que tenet predictus Odardus le Jonglur . Item . . . quatuor solidos par . annui census super quadam pecia terre arabilis quam tenet Ysabellis la Papronne de Lusarchiis . Item . . . jus dominicum seu feodale super quadam domo apud Bellummontem sita juxta domum Odardi le Jonglur ex una parte et juxta muros ville Bellimontis ex altera , quam tenent Petrus Boudin et Margareta ejus uxor , quam Margaretam contingit dicta domus ex successione paterna . Item asseruerunt quod possidebant omnes res hujusmodi . . . in feodo et recto homagio , nude et immediate , a Domino Rege Francie . Preterea . . . recognoverunt se vendidisse magistro . . . et sororibus Domus Dei de Pontisara pro lx . libris par . . . Datum anno Domini Mº CCº LXXº sexto , die sabbati post Trinitatem estivalem .
NOTUM sit universis presentibus et futuris quod nos Guillelmus de Meri miles et Radulfus frater ejus de Meri de assensu uxorum nostrarum vendidimus Domui Dei Pontisara totum id quod habebamus in decima magna Aneriaci , perpetuo tenendum pro ducen . . . . . . . parisiensibus Hanc autem venditionem concessit Robertus miles de Grande Molendino et Guido . . . de Villaignes frater ejus , de quorum feodo tenebamus jamdictam decimam . Huic etiam venditioni prebuit assensum Ermentrudis de Villers hujus feodi domina capitalis , de qua jamdicti R . et G . tenebant illam predictam decimam . Hanc . . . . . . . resignavimus et nos et uxores nostre fide data in manu domini Luce presbiteri S ti Macuti tunc temporis officialis Pontisarensis archidiaconi . In cujus rei confirmatione presentem cartam sigilli nostri communivimus . Actum puplice anno Verbi Incarnati Mº CCº tercio decimo .
Universis p . l . i . Vicarius . . . Frater Odo dictus abbas Vallis Beate Marie . . . Universitati vestre notum duximus faciendum quod inter nos ex una parte , et rectorem . . . et sorores Domus Dei de Pontisara ex altera , verteretur contentio super eo quod ipsi dicebant nos debere sibi quasdam consuetudines vulgariter nuncupatas havagium et criagium apud Pontisaram , ipsosque ac eorum predecessores esse et fuisse in possessione vel quasi , percipiendi predictum havagium et criagium nomine annui redditus sibi a nobis debiti ; nos que dicebamus contrarium . . . Tandem interveniente super hoc bonorum consilio sopita fuit hujus modi contentio per arbitrium in hunc modum . Videlicet quod nos sumus à prestatione havagii et criagii immunes in futurum sed nos duas masuras videlicet masuram Colardi filii quondam Petri prepositi de Campaniis sitam ante ulmos in media Villa de Campaniis et aliam masuram quondam Guiardi dicti Medici de super monasterium de Campaniis sitam , quas habebamus , eisdem rectori . . . et sororibus Domus Dei mutuo donavimus . . . Porro predicti rector . . . et sorores concesserunt nobis seu monasterio nostro decem solidos parisienses annui redditus solvendos nobis vel mandato nostro in domo nostra apud Pontisaram singulis annis in octavis S ti Dionysii . . . Actum anno Domini Mº CCº lxxº sexto mense novembri .
Universis p . l . i . Vicarius Pontissare et Vulgassini Francie vacante sede Rothomagensi , salutem in Domino . Notum facimus quod in nostra presentia constituti Radulphus dictus de Petralata bargensis Pontisare et Emelina ejus uxor asseruerunt quod habebant quamdam domum et quasdam pecias terre circiter arpentum et dimidium , et quasdam decimas apud Geraudicuriam . . . quas recognoverunt se vendidisse rectori . . . et sororibus Domus Dei de Pontissara , pro quatuor centum libris parisiensibus solvendis scilicet centum libris in instantes octabas Purificationis Beate Marie virginis proximo venturis ; item centum libris in instantem Indictum et aliis centum libris residuis in instantes octabas Beati Remigii subsequentis . . . Datum anno Domini Mº CCº lxº sexto mense decembri .
Universis p . l . i . Vicarius Pontissare et Vulgassini Francie vacante sede Rothomagensi , salutem in Domino . Notum facimus quod in nostra presentia constituti Radulphus dictus de Petralata bargensis Pontisare et Emelina ejus uxor asseruerunt quod habebant quamdam domum et quasdam pecias terre circiter arpentum et dimidium , et quasdam decimas apud Geraudicuriam
Omnibus presentes litteras inspecturis Philippus dictus Viarius de Marolio Sou-Maudre , armiger , filius quondam et heres defuncti Dyonisii dicti Viarii militis , salutem in Domino . Noveritis quod ego Philippus prior dominus feodalis trium domorum apud Pontisaram in vico dicto de Ponte , ante Domum Dei Pontisare , in parochia sancti Andree ejusdem loci , inter domum Johannis Quarrerii ex una parte et domum Galteri dicti de Insula ex altera , sitarum , moventium de feodo meo capitali ad duodecim denarios capitalis census feodalis solvendos annuatim in maio , quos habebam et possidebam super ipsis tribus domibus , religiosis personis magistro , priorisse , fratribus & sororibus Domus Dei predicte , vendidi penitus et concessi et quietavi , habendos tenendos et possidendos in perpetuum in manu mortua a dictis personis ac earum successoribus et eam habentibus ab eisdem , sine retinendo aliquid proprietatis . . . . pro centum solidos parisienses in pecunia numerata , de quibus teneo me plenarie pro pagato . Nos vero videlicet ego Joannes dictus Viarius armiger de Marolio secundus dominus dicti feodi , Item ego Gaufredus dictus Viarius de Marolio , armiger , tercius dominus dicti feodi , et ego Petronilla vidua mater dicti Philippi dotis mee quam fide mea . . . do et concedo et quieto penitus eisdem emptoribus . . . » In cujus rei testimonium presentibus litteris sigillorum nostrorum munimine duximus roborandas Datum anno Domini MMº CCº septuagesimo nono , mense maio .
Universis p . l . i . Vicarius . . . Henricus dictus Barbitonsor et Petronilla ejus uxor de parochia Sancti Clari de Herovilla asseruerunt quod habebant in territorio de Maceriis sub censiva Domus Dei de Pontisara quinque arpenta terre arabilis , videlicet tria arpenta ad Ulmum Robini inter terram Henrici de Monasterio ex una parte et terram Johannis dicti Plenté ex altera . Item duo arpenta alia apud locum vulgariter nuncupatum au Bruslé inter terram Henrici de Monasterio ex una parte et terram Michaelis dicti Boutin ex altera . Item . . . recognoverunt se vendidisse . . . magistro . . . et sororibus dicte Domus Dei pro tringinta duabus libris par . . . Datum anno Domini Mº ducº septuagº nono die martis post octabas Purificationis Beate Marie Virginis .
Universis p . l . i . Egidius Dei gracia Abbas Premonstratensium , salutem in Domino sempiternam . Noveritis nos litteras que sequuntur vidisse et legisse in hec verba . — Universis p . l . i . Frater Bartholomeus Dei gracia Vallis Gaudii abbas humilis Premonstratensis ordinis , Carnotensis dyocesis , totusque ejusdem loci conventus , salutem in Domino sempiternam . Noveritis quod nos pro utilitate abbatie nostre vendidimus . . . Johanni rectori , Heluysi priorisse , fratribus et sororibus Domus Dei Pontisare quandam salceiam et quandam oserariam quas habebamus sitas apud Pontisaram inter fossata Domini Regis et prata dicte Domus Dei , et quas tenebamus à Johanne de Chavencon burgense Pontisare , ad duos denarios annui census in festo B . Remigii . . . pro quadraginta septem et dimidia libris par . . . Datum anno Domini Mº CCº octogesimo mense octobri . — Nos autem auctoritate paterna universa et singula supradicta confirmamus . Datum anno et mense superius nominatis .
Universis p . l . i . vicarius . . . Dionysius Fournerius recognovit quod magistri . . . et sorores Domus Dei de Pontisara erant domini recti feodales cujusdam pressorii apud Campanias in vico vulgariter nuncupato Heres siti . . . et quod habebant et possidebant . . . duas partes pressoragii ejusdem pressorii . Item procurator dictorum dominorum feodalium recognovit quod dictus Dyonysius habebat terciam partem pressoragii ejusdem pressoris . . . quam idem Dionysius recognovit se tenere in feodum ab eisdem dominis . . . et dicti domini concesserunt suas duas partes . . . dicto Dionysio ad mediationem octo modiorum vini pressoragii . . . solvendorum annis singulis in vindemiis . . . Si vinum pressoragii . . . non posset sufficere ad solutionem . . . dicta solutio . . . integraliter proficeretur de portione . . . dicti Dionysii , quam portionem . . . recognovit se non posse admovere usque ad unum dolium vini trium modiorum , donec dicti octo modii integraliter fuerint persoluti . Etiam sic quod si dicta portio . . . dicti Dionysii in toto vel in parte non sufficeret . . . de suo vino proprio suarum vinearum ad estimationem valoris vini pressoragii in solidum fideliter adimpleretur . Datum anno Domini Millº ducentesimo octogº secundo die sabbati ante Nativitatem beate Marie virginis .
Universis p . 1 . i . Vicarius Reverendi Patris G . divina permissione Rothomagensis archiepiscopi in Pontisara et Vulgassino Francie , salutem in Domino . Notum facimus quod in nostra presencia constitutus , Johannes dictus Juvenis draparius , asseruit quod erat dominus feodalis quarte partis cujusdam masure apud Geroudicuriam inter domum Richardi de Puteo ex una parte et jardinum Roberti dicti de Espeluches ex altera site , que quondam fuit defuncti Radulphi de Petralata , modo Domus Dei Pontisare , movens de suo feodo . . . ad terminos subsequentes , videlicet tres dimidie mine avene ad natale Domini ; item panis dimidius ad eundum terminum ; item ad ipsum terminum capo dimidius ; item ad eundem terminum unus denarius censualis ; item quinque ova ad subsequens Pascha ; item in maio tres oboli censuales ; item ad festum sancti Christofori unus denarius censualis ; item ad festum Assumptionis Beate Marie virginis poucinus dimidius . Item asseruit idem Johannes quod ad eamdem quartam partem masure spectabant , videlicet quoddam arpentum terre retro dictam masuram inter terram Richardi de Puteo ex una parte et jardinum Johannis dicti Petit ex altera ; item dimidium arpentum terre in Sablonearia inter terram Johannis dicti Petit ex una parte et cheminum de Grisaco ex altera situm , quod fuit defuncti Radulphi de Petralata , modo Domus Dei . . . Item asseruit quod ipse habebat et tenebat campipartem in predictis arpento et dimidio terre Preterea idem Johannes et Agnes ejus uxor confessi sunt vendidisse magistro . . . et sororibus Domus Dei . . . de Pontisara pro viginti sex libris par . . . predictos redditus et dictam campipartem . . . Datum anno Domini Mº ducº octogº tercio die Sabbati ante festum Sanctorum apostolorum Philippi et Jacobi .
| De Petra Fricta . De quinta parte quam dedit uxor Maurici de Lugniaco | Omnibus presentes litteras inspecturis , frater Radulfus de Templo et magister G . , presbiter Sancti Germani Antisiodorensis , salutem in Domino . Notum facimus quod , cum Eustachia , uxor quondam uxor Maurici cambellani domini regis , defuncta , in elemosinam legavisset quintam partem tocius hereditatis sue , per manus nostras pauperibus erogandam , et nos sui testamenti executores constituisset , tandem predictam quintam hereditatis defuncte Eusthachie pro quater viginti et decem libris parisiensium Stephano Brichet , hostiario domini regis , vendidimus et quitavimus et nos de illa quinta parte in manu predicti Stephani desaisivimus coram venerabili viro officiali Parisiensi tanquam executores , quicquid ibi habebamus in ipsum Stephanum transferentes , et sciendum quod idem Stephanus de predictis quater viginti et decem libris nobis plenarie satisfecit . Que quinta pars consistit in decem arpennis terre sitis inter leprosiam Sancti Dyonisii et Petram Frixam in censiva Sancti Dyonisii , et in uno arpento vinee site apud eamdem villam et quindecim solidis censualibus apud Sanctum Dyonisium in censiva Sancti Dyonisii , et in quinque arpennis terre site supra chiminum Montis Morenciaci in censiva Hugonis Rufi , item in arpento et dimidio vinee site apud Villam Tineosam in censiva Richeldis de Grooleio , et in uno arpento vinee apud ipsam villam site in censiva Sancti Martini de Monte Morenciaco . Si autem tenementa predicta et quindecim solidi censuales non facerent vel non valerent rectam quintam partem hereditatis ipsius defuncte , nos executores eidem Stephano cessimus omne jus et actionem quam habebamus contra heredes predicte defuncte ad supplectonem integre quinte partis . In cujus rei testimonium , presentes litteras eidem Stephano concessimus , sigillorum nostrorum munimine roboratas . Actum anno Domini Mo CCo XXo IIIIo , mense januario .
| De pressorio empto a Johanne de Chenneveriis | Universis presentes litteras inspecturis , officialis archidiaconi Parisiensis , salutem in Domino . Notum facimus quod coram nobis constituti Johannes de Chenneveriis et Agatha uxor ejus recognoverunt se vendidisse pro quadraginta quinque libris , jam sibi solutis , ut dicebant , abbati et conventui Beati Dyonisii medietatem cujusdam pressorii siti apud Petram Fictam et decem solidos capitalis census , duos capones , duas oublies , unam minam avene , que omnia sita sunt in predicta villa , et quinque solidos censuales apud Columbes , que omnia premissa movent de feodo ecclesie Beati Dyonisii , promittentes fide data quod dictam venditionem contra omnes garentizabunt et quod contra per se vel per alium non venient in futurum . Dicta autem Agatha quitavit quicquit in predictis rebus habebat jure hereditario vel quocumque alio modo , promittens sub fide data quod dictam quitationem faciebat spontanea , non coacta . Actum anno Mo CCo XXXo secundo , die jovis post octavam Sancti Nicholai .
| Carta comitisse de Domno Martino de Trembliaco | In nomine sancte et individue Trinitatis . Si ea que de jure ecclesiarum et servorum Dei rebus quoquo modo subtracta ab antecessoribus vel usurpata noscuntur ab heredibus et successoribus equitatis intuitu restituuntur , hoc illud procul dubio et ad eternam animarum salutem et presentis vite felicitatem prodesse non ambigitur . Quod salubriter recogitans , ego Clementia , comitissa de Domno Martino , cum liberis meis notum facimus tam futuris quam presentibus quod retroactis temporibus diu inter ecclesiam beatissimi Dyonisii et me vel antecessores nostros comites de Dompno Martino non mediocris versata est contentio pro quibusdam exactionum consuetudinibus quas in prefate ecclesie villa , Trembliaco videlicet , exigere consuevimus ; pro quibus cum regiam celsitudinem tam abbas quam monachi conquerendo sepius interpellassent , ad hoc tandem serenissimi regis Ludovici studio deducta res est quod ego et liberi mei omnes tam pro sanctorum martyrum reverentia et amore quam pro nostra salute , vel etiam domini nostri regis prece , omnes omnino consuetudines vel exactiones , talliam videlicet annone , exactionem porcorum , vaccarum et arietum , vel hospitandi in eadem villa Trembiaco sepius in anno consuetudinem , vel quicquid ibidem usque in presens vel nos vel antecessores nostri habere videbamur vel exigere quocumque consuevimus modo omnino abbati et monachis sancti Dyonisii in communi eorum capitulo imperpetuum relaxavimus , ea videlicet ratione quod pro hiis omnibus singulis annis in crastino festivitatis beati Dyonisii decem libras parisiensium apud Sanctum Dyonisium abbas nobis vel heredibus nostris persolvet . Que scilicet pacis compositio prius in presentia regis et procerum illius ab utraque parte concessa ne a nobis aliquando vel heredibus nostris infringi vel infirmari valeat , sed potius in futurum rata et inconvulsa permaneat , presentis scripti paginam ob rei firmitatem sigillo nostro subterfirmari fecimus . Hujus rei testes sunt : ex parte nostra , Ansoldus de Claromonte et Petrus nepos ejus , Galterus de Alneto , Ivo de Monnevilla , Symon Morvillanus , Erchembaldus de Ermenonvilla , Warnerius prepositus de Domno Martino ; ex parte monachorum , Willelmus Brustin , Willelmus Barest , Girardus nepos Sugerii abbatis et Matheus frater ejus , Walterius de Graulido et Theobaldus Bonemin .
| De quibusdam consuetudinibus in Villa Picta quitatis | Sciant presentes et futuri quod ego Wido , domini regis buticularius , consilium et assensum Hugoni Lupo fratri meo prebui ut quasdam injustas occupationes , quas in decimis de Villa Picta , que in jure et dominio ecclesie Beati Dyonisii esse noscuntur , antiquitus facere nos et nostri consueveramus , omnino dimitteret et imperpetuum obvitaret ; quod et fecit suisque hominibus idem facere precepit . Unde et ego concessionis mee sigillum et litteras predicte Beati Dyonisii ecclesie et communi capitulo prebui et hoc factum gratanter concessi et confirmavi et hujus convenientie testem et adjutorem eidem me exnunc inantea fideliter promitto . Testes sunt : Petrus Suessionensis archidiaconus , Trossez miles , Odo major , Berengerius de Villa Picta , Bernerius Blains , Hubertus de Codrel , Walterius Trollerz .
| De griaria nemorum et territorii de Tremblei | Ego Galcherus de Castelione , Montis Gaii dominus , notum facio omnibus presentem paginam inspecturis quod , pro salute anime mee et patris mei et matris mee et fratris mei Guidonis et parentum meorum , totam griariam nemorum et territorii de Tremblei , et quicquid in eisdem nemoribus scilicet et territorio tam in feodo quam in dominicatu ad me pertinebat , assensu et voluntate Elisabeth uxoris mee , Deo et ecclesie Beati Dyonisi in elemosinam concessi imperpetuum et quitavi ; nichil juris mihi penitus vel successoribus meis in aliqua consuetudine vel exactione in prefate ville nemoribus et territorio decetero retineo , ita quod nec ego nec successores mei in omnibus premissis aliquid in posterum requiremus , sed abbas et ministri predicte ecclesie libere et quiete possint ibi extirpare , colere , grangias edificare et omnino quicquid voluerint facere preter villam et fortericiam . Verum quia predicta a domino rege tenebam , donationem istam per patentes ipsius regis litteras petii et impetravi confirmare , et presentem cartam inde conscriptam sigilli mei et uxoris mee munimine roboravi , et justam inde garentiam me laturum promisi , et de caritate predicte ecclesie quadringentas libras recepi . Actum anno Domini Mo CCo quarto , mense januario .
| Confirmatio griarii nemorum Tremblei | Ego Radulfus Suessionensis , dominus Montis Gaii , et Adelidis , uxor mea , notum facimus omnibus presentem paginam inspecturis quod compositionem illam quam dilectis filius noster Gaucherus de Castillione cum abbate et capitulo sancti Dyonisii fecit super griaria de Tremblai tam in nemore quam in plano concedimus imperpetuum tenendam , sicut in carta predicti Gaucherii continetur . Quod ut ratum permaneat et inconcussum , presentem paginam sigillorum nostrorum fecimus impressione roborari . Actum anno Domini Mo CCo IIII , mense januario .
| Confirmatio Philippi regis de griaria nemoris et territoriis de Trembleio a domino Galchero vendita | Philippus Dei gratia Francorum rex . Noverint universi presentes pariter et futuri quod Galcherus de Castellione , Montis Gaii dominus , pro salute anime sue et patris et matris sue et fratris sui Guidonis et parentum suorum . Totam griariam nemorum et territorii de Trembleio et quicquid in eisdem nemoribus scilicet et territorio tam in feodo quam in dominio pertinebat ad ipsum assensu et voluntate Elysabeth uxoris sue , Deo et ecclesie beati Dyonisi in elemosinam concessit imperpetuum et quitavit ; nihil juris sibi penitus vel successoribus suis in aliqua consuetudine vel exactione in prefate ville nemoribus et territorio decetero retinens , ita quod nec ipse nec successores sui in omnibus premissis aliquid in posterum requirent , sed abbas et ministri predicte ecclesie libere et quiete poterunt ibi extirpare , colere , granchias edificare et omnino quicquid voluerint facere preter villam et fortericiam . Verum quia predicta a nobis tenebat , huiusmodi donationem predicte ecclesie beati Dyonisii a nobis petiit confirmari et eidem ecclesie de hac donatione rectam garandiam se portaturum coram nobis promisit et creantavit . Hoc etiam nolumus sub silentio preterire quod abbas et ecclesia beati Dyonisii ipsi Galcherio propter hec predicta quadrigentas libras parisiensis monete dederunt . Nos igitur ad petitionem ipsius Galcherii , quia predicta de nobis tenebat , huiusmodi concessionem et donationem approbamus et laudamus . Et ut predicta omnia perpetuum robur obtineant sigilli nostri auctoritate et regii nominis karactere inferius annotato , presentem paginam sicut in ipsius Galcherii auctentico continetur imperpetuum confirmamus . Actum Parisius anno incarnati Verbi M CC quarto , regni nostro XX VI . Astantibus in palatio nostro quorum nomina supposita sunt et signa . Dapifero nullo . S . Guidonis buticularii . S . Mathei camerarii . S . Droconis constabularii . Data vacante cancellaria per manum fratris Garini .
| De compositione facta inter Matheum presbiterum et Jachelinam filiam Dodonis villani | Henricus , Dei gratia Beati Dyonisii abbas , omnibus presentes litteras inspecturis , salutem in Domino . Notum vobis facimus talem inter Matheum presbiterum et Jaquelinam filiam Dodonis villani super novem solidis censualibus apud Trembleum ortam esse contentionem , quod Jaquelina nomine dotalicii totum censum petebat , predictus vero Matheus dotalicio illi se non interfuisse nec de consensu suo factum fuisse asserebat neque hoc etiam neque carta predecessoris nostri Hugonis abbatis de ipso dotalicio facta fuisse expressum . Super qua re mediantibus bonis viris inter eos taliter est compositum , quod predictus Matheus medietatem census illius et proventuum sicut jus suum hereditarium ita libere et quiete possidebit quod quicquid voluerit inde facere poterit , sive vendere sive in elemosinam dare sive modo quolibet alienare . Jaquelina vero medietatem alteram census et proventuum nomine tantum dotalicii tenebit . Quod ut ratum sit , presentem cartam sub cirographo conscriptam ad petitionem parcium sigillo nostro confirmavimus . Actum anno ab Incarnatione Domini Mo CCo VI , mense novembri .
| Compositio super decimam de campo Ysabelis | Johannes , Sancte Genovefe Parisiensis dictus abbas , universis , imperpetuum . Universitati vestre notum facimus quod , cum inter ecclesiam Beati Dyonisi et ecclesiam Sancti Martini super decima de campo Ysabelis de Martru et de quatuor arpennis terre Pellipariorum et de quatuor arpennis ad Bus Renoudi contentio diutius agitata fuisset , tandem in arbitrium nostrum compromiserunt . Nos autem , attestationibus utriusque partis auditis , cum parati essemus super prefatis decimis arbitrari , non expectato arbitrio nostro , partes in hunc modum amicabiliter composuerunt quod , si quando colonus de Malregart aut d'Espiers aut de Roissiaco prenominatas terras coluerit , ecclesia Beati Dyonisi , eo quod reportagium currit inter istos , non ultra quam medietatem decime ratione territorii percipiet . Ecclesia vero Sancti Johannis de Malregart alteram ratione reportagii recipiet medietatem . Si vero de aliis quibuslibet villis quam de tribus prenominatis colonus predictas terras coluerit , ecclesia Beati Dyonisi sicut prediximus totam decimam integraliter recipiet . Quia vero partes in presentia nostra constitute a nobis petierunt ut super hac compositione litteras confirmationis faceremus , partibus consencientibus , compositionem istam per litteras nostras confirmavimus . Actum Parisius , in Monte , coram nobis , anno ab Incarnatione Domini Mo CCo undecimo .
| De injustis exactionibus nobis quitatis | Notum sit presentibus et futuris quod ego Odo , Dei gratia Beati Dionysii abbas , et commune capitulum , pro quibusdam injustis exactionibus quos Hugo , cognomento Lupus , et homines sui in decimis nostris de Villa Picta , quos timonachium vocant , antiquitus extorquere consueverant , quia ipse eas penitus , assensu et consilio Widonis fratris sui , qui eandem villam a nobis in feodum habet , nobis et ecclesie nostre abjurando imperpetuum dimisit , nos ei concessimus cujusdam aque ductum per terram nostram , salvo tamen jure nostro et viatura , et stagnum , si ibidem forte facere voluerit , tali equidem conditione quod quantum terre nostre stagnum illud occupaverit ad cognitionem majoris nostri de Trembliaco et aliorum servientum nostrorum in eadem villa Trembliaci , tantumdem nobis de sua restituet . Hoc idem Hugo in presencia nostra et totius capituli propria manu juravit et hominibus de predicta villa , ut imperpetuum teneretur , jurare fecit quod , si casu aliquo quislibet suorum , sciens vel ignorans , in predictis decimis occupationem aliquam facere presumpserit , ut a nobis vel a nostris inde facta fuerit , ille cui id obicietur vel juramentum facere vel de querela satisfacere ex debito pactionis prescripte compelletur . Testes sunt : Herbertus prior , G . subprior , Johannes , Codefredus , Philippus Lambert , Stephanus , Petrus coqus , Guillelmus de Mauleon , Liardus , Brunellus , Berengerius de Ruhol , Bernerius , Richardus , Rainerius carp' .
| Ludovici junioris de Trembleio | In nomine sancte et individue Trinitatis , amen . Ego Ludovicus , Dei gratia rex Francorum et dux Acuitanorum . Presentibus et futuris omnibus volumus innotescat controversiam agitatam fuisse inter abbatem Sancti Dyonisii Odonem et Donni Martini comitissam Clemenciam quod in Trembleio eadem comitissa clamabat quasdam consuetudines , quas abbas penitus abnegabat ; perlata est ad nostram usque presentiam hec querela et , prefato abbate apud dominum papam tunc temporis demorante , per manum prioris Ansoldi et assensu capituli facta est compositio hujusmodi quod predicte comitisse et dominis Donni Martini post ipsam ecclesia Beati Dyonisii reddat annuatim decem libras et in pace et proprietate ecclesie sine consuetudinis alicujus permaneat villa Trembleii exactione , excepto quod comitissa querelata est et ex antiqua consuetudine clamavit dominum Donni Martini habere refugium et receptum Tremblei in ipsa firmitate , si forte eum exterritum hostes sui imminentes sequerentur et fugarent ; sed prior et monachi hanc consuetudinem comitisse denegaverunt in sua responsione , et sine determinatione remansit hec pars querele . Ut ita cognitum sit et ratum in posterum , nostri sigilli auctoritate comuniri et nominis nostri karactere confirmari precepimus . Actum Parisius anno ab Incarnatione M° C° LIII° , regni vero nostri XVII° , astantibus in palatio nostro quorum subtitulata sunt nomina et signa . Sine dapifero tunc erat domus nostra . Sig . Guidonis buticularii . S . Mathie constabularii . S . Mathie camerarii . Datum per manum Hugonis cancelarii .
| De decima porcorum nobis concessa a domina de Villa Picta | Amicis suis et dominis abbati et conventui Sancti Dyonisii , domina A . de Villa Picta , in Domino salutem . Notum vobis facio quod ego et mei homines ammodo bene et legittime decimam porcorum , quam a nobis exigitis , reddemus . Preterea vos rogamus et requirimus in Deo ut nos et homines et antecessores nostros absolvi faciatis .
| De emptione facta a Johanne de Taberniaco et Radulfo de Sancto Bricio | Universis presentes litteras inspecturis , G . archidiaconus Parisiensis , eternam in Domino salutem . Notum facimus quod in nostra presencia constituti Johannes de Taverniaco , Emelina ejus uxor , Radulfus de Sancto Bricio et Agnes ejus uxor recognoverunt se donasse in puram ac perpetuam elemosinam ecclesie Beati Dyonisii quintam partem unius arpenti vinee site apud Petram Fictam prope pressoria Beati Dyonisii in censiva Beati Dyonisii , et residuum ejusdem vinee dicto monasterio pro triginta quinque libris parisiensium jam sibi solutis , ut coram nobis confessi sunt , vendidisse . Tota vero vinea predicta erat tantummodo ad duodecim denarios capitalis census et duos custodie , sicut nobis dixerunt . Promiserunt autem dicti Johannes , Emelina , Radulfus et Agnes fide data quod dictam venditionem contra omnes garentizabunt predicte ecclesie et quod contra hanc venditionem per se aut per alium non venient in futurum . Dicte vero Emelina et Agnes quitaverunt quicquid in dicta vinea habebant ratione doarii aut alio modo et fidem dederunt quod hanc quitationem faciebant sponte sua . In cujus rei memoriam et testimonium , presentes litteras sigilli nostri munimine fecimus roborari . Actum anno Domini Mo CCo XXX quarto , mense marcio .
| Carta archidiaconi Parisiensis , de sex arpennis terre emptis apud Trembleium | Ego Ernaudus , archidiaconus Parisiensis , notum facio universis presentes litteras inspecturis quod Petrus de Monte Gaii et Heloys uxor ejus , relicta Radulfi de Mortyeres , recognoverunt in mea presencia quia ipsa Heloys et prior vir ejus , scilicet dictus Radulfus , acquisierant apud Trembleium duodecim arpennos terre in Valle Tyoldi et de illis duodecim arpennis terre ipsius , sex arpennos videlicet , Heloys et Petrus maritus ejus secundus ecclesie Beati Dyonisii triginta libris parisiensium vendiderunt et , super altare Beati Dyonisii offerrentes , tam ipsi quam Robertus , clericus , filius ejusdem Helois de altero viro , imperpetuum eidem ecclesie quitaverunt ; reliquos sex arpennos terre predicte eidem Roberto et sorori sue Agneti , filiis dicte Heloys de viro priore , dicti Petrus et Heloys assignaverunt et dederunt pro parte illorum ; et prefati Petrus et Heloys et Robertus clericus affidarunt se numquam contra istam venditionem et oblationem et quitationem a se factam venturos . In cujus rei memoriam et in posterum firmitatem , paginam hanc inde conscriptam sigilli mei karactere communivi . Actum anno Domini M° CC° sexto decimo , mense aprili .
| Carta de venditione Stephani Tebroc apud Trembleium | Petrus , Dei gratia Parisiensis episcopus , omnibus presentes litteras inspecturis , salutem in Domino . Notum facimus quod , cum Stephanus Teborc et Philippus Moutaus et Odelina , soror sua , et Fulcaudus , maritus ipsius Odeline , haberent ad medietatem ab abbacia Beati Dyonisii circiter undecim arpennos terre apud Trembleium jure hereditario possidendos , iidem , in nostra presentia constituti , vendiderunt abbacie Sancti Dyonisii quicquid habebant in terra predicta pro octo libris parisiensis monete ; concesserunt etiam quod , si quasdam litteras inde factas , quas se asserunt amisisse , que fuerunt abbatis Willelmi , contingeret reperiri , eas nullum vigorem habere et eas reddere tenerentur . Notandum autem quod prefatus Stephanus promisit quod infra quindenam qua Odo , frater suus , rediret de terra Albigencium hanc venditionem faceret approbari ab ipso Odone et ratam haberi . Super hiis autem ita servandis , omnes supradicti fidem suam corporaliter prestiterunt . Preterea plegii sunt super hiis Rogerus Teborc , Laurencius de Porta , Stephanus carpentarius et W . Rechinei , singuli in solidum et per fidem . Actum anno Domini Mo CCo septimo decimo , mense marcio .
| Inquisitio de novalibus apud Trembleum | Nos G . , Parisiensis ecclesie archidiaconus , et Helyas , elemosinarius Beati Dyonisii , et magister Haymerus , canonicus Silvanectensis , notum facimus quod de consensu episcopi Parisiensis et abbatis et conventus Beati Dyonisii electi fuimus ad inquirendum que novalia facta essent a tempore Lateranensis concilii , sub pie recordationis Alexandro papa celebrati , in parrochia de Tremblei et de Villa Picta . Inquisitione igitur facta per juramenta bonorum virorum , metas posuimus , quarum prima est juxta nemus de Mintri , supra fossatum , et a meta illa de meta ad metam , sicut posite sunt , usque ad nemus domini Hugonis de Villa Picta , et exinde sicut dictum nemus domini Hugonis se comportat usque ad territorium de Waujoy , et ab illo territorio de Waujoy , sicut se comportant territorium dicti Hugonis et territorium Beati Dyonisii , ex parte vie parisiensis usque ad nemus de Parisia , et ab illo nemore de Parisia usque ad prefatam primam metam positam supra fossatum nemoris de Mintri . Omnes igitur terre intra dictas metas contente novalia sunt facta a tempore concilii memorati , exceptis terris illis in quibus modo sunt nemora vel pascua vel prata , et exceptis terris illis que contente sunt inter nemus Beati Dyonisii et viam parisiensem , in cujus loci situ sunt de novalibus tres tantum quarterii , qui sunt Henrici Buisson . Extra vero metas supradictas , in territorio de Villa Picta , juxta nemus domini Hugonis , sunt novalia circiter duos arpennos et dimidium , quos excolunt li Blaynays ; in territorio quorum de Trembey , juxta rivum de Tremblei , sunt novalia circiter duodecim arpenna , que fuerunt prata , et circiter quatuor arpena , que fuerunt prata de Roussyaus ; et iterum in territorio de Villa Picta circiter duo arpenna sunt novalia , que fuerunt pascua , apud Fontaynnes . Anno Domini Mo CCo octavo decimo , mense maio .
| De grieria nemoris de Trembleio | Universis presentes litteras inspecturis , frater Nicolaus , abbas Ignaci , et frater Haymarus , domus Templi Parisiensis thesaurarius , et dominus Philippus de Nantolio , salutem . Auctoritate qua nobis concessit Galcherus , quondam dictus comes sancti Pauli , in rebus suis ordinandis , filiis suis Guidone et Hugone et uxore sua hoc laudantibus , fide interposita , statuimus quod monachis Sancti Dyonisii teneatur carta de grueria de Trembleio et omnia illa que in ea carta continentur , sicut eam audivimus . Actum anno gratie M° CC° nono decimo .
| De terris quas dedit nobis apud Trembleium Petrus de Tellio | Ego Odo de Trembleio miles et Helvidis uxor mea notum facimus universis presentis pagine noticiam habituris quod dominus meus Petrus de Telleio , miles , qui filiam suam Helvidim mihi matrimonialiter copulavit , decem arpennos terre arabilis ad campipartem apud Trembleyum , in loco qui dicitur Brueria sitos , quos emit a milite , tum pro remedio anime sue et antecessorum suorum , tum pro recompensatione aliquarum rerum , si eas ab ecclesia Beati Dyonisii injuste habuerit , in perpetuam elemosinam predicte ecclesie donavit . Cui donationi tam ego Odo quam Helvidis uxor mea gratum prebuimus assensum et predictam donationem , religione fidei interposita , confirmantes , de consensu et voluntate Helvidis uxoris mee sigilli me karactere confirmavi . Actum anno Domini Mo CCo XXIIo , mense julio .
| De emptione facta a Johanne , milite de Trembleio | Guillelmus , Dei gratia Parisiensis episcopus , omnibus presentes litteras inspecturis , salutem in Domino . Notum facimus quod Johannes de Trembleio miles et domina Avelina ejus uxor , in nostra presencia constituti , recognoverunt se vendidisse pro quatuor vinginti et quindecim libras parisiensium viginti arpennos terre ecclesie Beati Dyonisii , sitos apud Trembleum in dominio et campiparte ipsius ecclesie , ut dicitur , ab eadem ecclesia imperpetuum quiete et pacifice possidendos , promittentes , fide prestita , quod contra hanc venditionem venire decetero non presument , et quod in dicta terra in posterum nichil penitus reclamabunt . Eadem vero Avelina quicquid juris in terra dicta habebat ratione dotalicii sive alio modo sub sue religione fidei quitavit coram nobis penitus et concessit . In cujus rei memoriam et testimonium , presentes litteras sigilli nostri impressione fecimus communiri . Datum anno Domini Mo CCo XXo secundo , mense novembri .
| De terris quas domina A . de Villa Picta dedit apud Trembleium preposito de Monte Gaio | Viro venerabili et discreto Petro , Dei gratia abbati Sancti Dyonisii , domina A . de Villa Picta et Hugo Lupus miles , filius ejus , salutem et dilectionem . Discretioni vestre intimamus presentibus litteris quod nos Johanni , preposito de Monte Gayo , dedimus terras in territorio de Trembleio sitas , quatuor arpennos et dimidium justa viam de Hais et dimidium arpennum juxta semitem Ville Picte , et tres arpennos ex alia parte vie de Hais et arpennum unum et dimidium juxta Luacum , et tres arpennos juxta viam domini Luac . Unde vobis mandamus et requirimus quatinus Johannem prepositum de predictis terris seisiatis , talibus consuetudinibus quibus nos predictas terras tenebamus . Actum anno Domini Mo CCo XXo secundo , mense februario .
| De feodo quem tenet apud Trembleium prepositus Montis Gaii | Ego Johannes , prepositus Montis Gaii , notum facio universis presentes litteras inspecturis quod domum de Trembleio , quam teneo in feodum de ecclesia Beati Dyonisii , dedi Willelmo , filio vicecomitis Corboili , genero meo , qui filiam meam habet uxorem , et , quamdiu placuerit abbati Dyonisii , garantizabo domum eamdem dicto Guillelmo ; quando vero voluerit ipse abbas Beati Dyonisii habere hominagium a dicto Guillelmo de domo predicta , idem Willelmus ad illud faciendum tenetur . In cujus rei testimonium , paginam hanc sigillo meo munivi . Actum anno Domini M° CC° vicesimo octavo , mense julio .
| De eodem | Ego Johannes , prepositus Montis Gaii , notum facio universis presentes litteras inspecturis quod teneo in feodum de ecclesia Beati Dyonisii quandam domum apud Trembleium , quam domum dedi filie mee uxori domini Guillelmi militis , filii vicecomitis Corboilensis , ita quod remaneo homo Beati Dyonisii de domo eadem quamdiu abbati Beati Dyonisii placuerit et , cum voluerit idem abbas ut dictus gener meus sit homo ipsius , faciet ei hominagium suum , nec potero contraire . Actum anno Domini Mo CCo XXVIIIo , mense februario .
| Littere prepositi Montis Gaii | Religioso viro et discreto domino et amico suo karissimo abbati Beati Dyonisii , Johannes , prepositus de Monte Gaio , salutem et paratam ad beneplacita voluntatem . Noveritis quod dominus Guillelmus , gener meus , dixit mihi quod vos requirebatis eum quod rogaret me quod placeret eum facere vobis homagium de feodo quod teneo a vobis , et pro amore vestro et bono quod exinde credo contingere , eum volo libenter facere homagium supradictum . In cujus rei testimonium meas presentes litteras vobis mitto .
| De venditione quam fecit nobis dominus Johannes de Pisseco miles | Universis presentes litteras inspecturis , officialis curie Parisiensis , in Domino salutem . Notum facimus quod in nostra presentia constituti Johannes de Pissecoc miles et Johanna ejus uxor asseruerunt quod ipsi habebant unum caponem annui redditus et censum et pressoragium et jus aliud ac justiciam super vineas inferius nominatis , apud Petram Fictam sitis , videlicet sunt unum arpentum vinee quod vocatur Blondel quod fuit Guiberti presbyteri , et super dimidium arpentum vinim situm in territorio quod vocatur Martin quod fuit predicti Guiberti , et super dimidium arpentum vinee site in eodem territorio quod fuit Gerardi Eve , et super quoddam aliud quarterium situm in eodem loco , et super unum arpentum et dimidium vinee que fuerunt defuncti Fauberti Pungentis Asinum , et super unum arpentum et dimidium vinee que fuerunt Renaudi dd , et super duo arpenta que Jacobus Brito tenuit , super dimidium arpentum situm retro masura de Petra Ficta . Asseruerunt etiam quod Alexander , Robertus et Henricus de Divite Burgo milites vendiderant abbati et conventui Beati Dyonisii totum incrementum census quod habebant super vineas quas defunctus Foubertus tenuit , et super vineas quas Jacobus Brito tenuit , et super quandam masuram que fuit Renaudi David , et hec omnia asserebant esse vera . Recognoverunt autem dicti Johannes et Johanna ejus uxor quod ipsi vendiderant predictis abbati et conventui Beati Dyonisii predictum caponem , censum et pressoragium et omne jus aliud ac justiciam que habebant in vineis antedictis pro XXV libris parisiensium sibi solutis ut confessi sunt coram nobis . Et concesserunt eisdem abbati et conventui ut teneant imperpetuum dictum incrementum census libere , quiete et pacifice , sine coactione vendendi . Promiserunt autem dicti Johannes et ejus uxor fide prestita corporali quod contra venditionem et concessionem predictas per se vel per alios non venient in futurum et quod res predictas ab ipsis venditas memoratis abbati et conventui garentizabunt ad usus et consuetudines Francie contra omnes . Dicta autem Johanna quitavit fide data , spontanea , non coacta , quicquid juris habebat vel habere poterat in predictis rebus ratione dotalicii seu alio quocumque modo . Ad hec Guido de Pissecoc miles , frater dicti Johannis , dictam venditionem voluit , laudavit et concessit coram nobis fide data et recognovit se habuisse a dictis abbate et conventu quinquaginta solidos parisiensium pro eadem quitatione facienda . Actum anno Domini Mo CCo XXX o VIo , mense julio .
| De compromissione facta inter nos et Matheum de Nemore , filium Vincentis de Corbolio | Bartholomeus de Villa Vodee et Guillelmus de Claci milites , universis presentes litteras inspecturis , salutem in Domino . Notum facimus quod , cum esset contentio inter ecclesiam Beati Dyonisii ex una parte et Matheum de Nemore , filium vicecomitis de Corbolio , ex altera dicebat enim ecclesia Beati Dyonisii quod hospites dicti Mathei debent foagium ecclesie Beati Dyonisii , idem Matheus e contrario asserebat quod non debebant , tandem dicti tam ecclesia quam Matheus de dicta querela et de masura Stephani Blancvilain controversia enim erat de illa masura compromiserunt in nos , promittentes quod nostro starent arbitrio . Nos autem , inquisitione facta legittima ab hospitibus Beati Dyonisii et dicti Mathei , arbitrium nostrum protulimus in hunc modum quod in dicta masura omne dominium , omnis justicia et quicquid aliud dominii dominus potest habere pertinet ad ecclesiam Beati Dyonisii . De hospitibus dicti Mathei inquisivimus diligenter et diximus quod dicti hospites dictum foagium et tenentur illud apportare in curiam Beati Dyonisii de Trembleio . Huic dicto nostro prolato interfuerunt Petrus Marescallus , Petrus de Mintriaco , Johannes major Tremblei , Johannes de Pusex , Petrus de Mongai , milites , Renaldus Chaperuns , Johannes Becot , Renaldus Carnifex , Matheus Platrarius , Bernardus Cossel , Petrus Boudart , Theobaldus Rouel , Guillelmus Planchaes , Renaudus Drupele , Robertus Puer , Johannes Agnus , Renaudus de Latiniaco , Johannes Brocheit , Johannes Folie , Renoudus Critel , Laurencius Foillole , Renardus de Monasterio , Radulfus de Clauso , Guillot Heol , Odinus de Monasterio , Bernardus Passart , Evrardus Rex , Galterus Rex , Robertus Omene , Robertus Flandrine , Petrus Pijon , Martinus famulus noster , Renaudus Vimel , Stephanus presbiter , Agnes de Monjai , Hersendis la Bocele , Evrardus Braefort , Boet Malet , Girardus de Domno Martino , Galterus de Domno Martino , Potiau Brufaut , Guillelmus Godin . In cujus rei testimonium , paginam hanc sigillis nostris munivimus . Actum anno Domini Mo CCo XXXo , mense aprili .
| De hiis que tenet Reginaldus miles de Sancto Medardo ab ecclesia Sancti Dyonisii | Universis presentes litteras inspecturis , G . , archidiaconus Parisiensis , eternam in Domino salutem . Notum facimus quod , in nostra presencia constitutus , dominus Reginaldus de Sancto Medardo miles recognovit quod quandam magnam domum quam habebat apud Trembleum cum toto porprisio tenebat in feodum et tenebit decetero a venerabili abbate et conventu Beati Dyonisii . In cujus rei memoriam et testimonium , presentes litteras , ad petitionem dicti militis sigillo nostro signatas , tradidimus abbati et conventui antedictis . Actum anno Mo CCo XXXo , die veneris post Pascha .
| De XXX duobus arpennis terre quos tenent a nobis monachi Karoli Loci inter Roissiacum et Malum Respectum | Frater Johannes , monasterii Karoliloci , cisterciensium ordinis , dictus abbas , et ejusdem conventus , universis presentes litteras inspecturis , salutem in Domino . Notum facimus quod , cum nos teneremus triginta duo arpenta terrarum moventia de censiva Beati Dyonisii sita in territorio inter Roissiacum et Malum Respectum , et idem abbas et conventus Beati Dyonisii peterent a nobis ut ea extra manum nostram poneremus pro eo quod de censiva Beati Dyonisii erant , tandem , mediantibus bonis viris , inter nos et ipsos intervenit pax amicabilis in hunc modum quod dicti abbas et conventus Beati Dyonisii concesserunt nobis quod nos tenebimus decetero a predictis abbate et conventu Beati Dyonisii predicta triginta duo arpenta terrarum , ad censum duorum solidorum parisiensium singulis annis in octabis Beati Dyonisii eisdem abbati et conventui vel eorum mandato apud granchiam Beati Dyonisii de Morteriis solvendorum . Pro hac autem concessione quam fecerunt nobis de dictis terris sic tenendis ab eisdem abbate et conventu , nos quitavimus eis quicquid habebamus in quadam domo sita apud Beatum Dyonisium , in Curticula , quam domum tenebamus ab eisdem abbate et conventu ad censum sexdecim denariorum , in qua domo habebamus sexdecim solidos crescentis census ; qui totalis census dictis abbati et conventui Beati Dyonisii imperpetuum remanebit , ita quod nec in dicto censu nec in domo quicquam deinceps reclamabimus supradicta . Assignavimus insuper eisdem abbati et conventui quinque solidos et quatuor denarios annui census super quadam domo nostra sita apud Argentolium , que domus fuit fratris Anselini quondam cerarii , solvendos dictis abbati et conventui vel eorum mandato singulis annis apud Argentolium in octabis Beati Dyonisii . Nos vero dictam compositionem approbamus pariter et laudamus . In cujus rei testimonium , presentibus litteris sigillum nostrum duximus apponendum . Actum anno Domini Mo CCo XLo tercio , mense novembri .
| De duobus arpennis quos tenent abbas et conventus de Livriaco | Omnibus presentes litteras inspecturis , frater Y . , Beate Marie de Livriaco dictus abbas , totusque ejusdem loci conventus , salutem in Domino . Notum facimus quod , cum religiosi viri abbas et conventus Beati Dyonisii in Francia vellent et peterent a nobis ut extra manum nostram poneremus duo arpenna terre site super culturam de Grilleral , in territorio de Trembleio , que nobis defuncti Petrus Dolie frater suus in elemosinam legaverant , tandem nos cum dictis abbate et conventu amicabiliter finavimus hoc modo quod ipsi concesserunt quod predicta arpenta decetero in manu mortua teneamus ab ipsis , ad campipartem et decimam qualem in alio suo territorio de Trembleio percipere consueverunt , in granchia sua de Trembleio nostris propriis sumptibus deducendas , et ad duos solidos annui census ipsis vel mandato eorum apud Trembleium annis singulis in octabis Beati Dyonisii persolvendos . In cujus rei testimonium , presentes litteras predictis abbati et conventui tradidimus sigillorum nostrorum munimine roboratas . Actum anno Domini Mo CCo XLo tercio , mense februario .
| Littere Guioti et Guillermi filiorum dicte domine de Villa Picta precedentibus litteris annexe de eisdem quitationibus et permutationibus | Universis presentes litteras inspecturis , Guiotus dictus Lupus et Guillelmus frater ejus , salutem armigeri , salutem . Notum facimus quod nos consentimus , volumus et approbamus omnia contenta in litteris presentibus hiis annexis et promittimus nos ea omnia et singula que continentur ibi inviolabiliter observaturos . In cujus rei testimonium , litteris presentibus sigilla nostra fecimus apponi . Actum anno Domini Mo CCo Lmo tercio , mense octobri .